**Ministru kabineta noteikumu projekta „Grozījumi Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju”” (turpmāk – noteikumu projekts) sagatavots pēc Finanšu ministrijas iniciatīvas, lai pilnveidotu budžetu ieņēmumu klasifikāciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts kopumā paredz pilnveidot budžetu ieņēmumu klasifikāciju:   1. uzlabot budžetu ieņēmumu klasifikācijas kodu skaidrojumus, struktūru; 2. papildināt budžetu ieņēmumu klasifikāciju ar atsevišķiem jauniem kodiem atbilstoši izmaiņām normatīvajos aktos; 3. samazināt budžeta ieņēmumu klasifikācijas kodu skaitu, svītrojot tos, kas netiek lietoti, tādējādi uzlabojot budžetu ieņēmumu klasifikācijas pārskatāmību un labāku tās piemērošanu ieņēmumu plānošanā un uzskaitē.   1. Ministru kabineta 2005.gada 27.decembra noteikumu Nr.1032 „Noteikumi par budžetu ieņēmumu klasifikāciju” 1. un 2.punkta redakcija neatbilst ar citās budžeta klasifikācijās (piemēram, budžeta izdevumu klasifikācija atbilstoši ekonomiskajām kategorijām) lietoto līdzīgu punktu redakciju. Noteikumu projekts paredz precizēt, ka ieņēmumu klasifikāciju piemēro budžetu plānošanā un uzskaitē (atbilstoši naudas plūsmas un uzkrājuma principam), kā arī ieņēmumu klasifikācija kodificē ieņēmumu veidus, lai nodrošinātu informācijas sistematizēšanu, apkopošanu un analīzi.  2. Likums “Par nodokļiem un nodevām”, kā arī likums “Par nekustamā īpašuma nodokli” paredz pašvaldību budžetos ieņēmumus par termiņā nenomaksāto nekustamā īpašuma nodokli kā soda naudu vai nokavējuma naudu. Minētajos likumos netiek minēti ieņēmumi no „soda sankcijām”, kas tiek uzskaitītas budžetu ieņēmumu klasifikācijas kodā 10.3.0.0.  Iepriekš minētā rezultātā, nepieciešams precizēt budžetu ieņēmumu klasifikācijas koda 4.1.0.0. skaidrojumu, nosakot, ka šajā kodā uzskaita arī *soda naudu vai nokavējuma naudu par termiņā nenomaksāto nekustamā īpašuma nodokli”.*  3. Budžetu ieņēmumu klasifikācijas kodos (5.1.1.0. – 5.1.6.0.) ir atsauce uz likumu „Par pievienotās vērtības nodokli”, kas ir zaudējis spēku 2012.gada 31.decembrī. Ņemot vērā to, ka ar 2013.gada 1.janvāri spēkā ir Pievienotās vērtības nodokļa likums, kas aizstāj likumu „Par pievienotās vērtības nodokli”, tad noteikumu projekts paredz aktualizēt atsauci uz Pievienotās vērtības nodokļa likumu.  4. Noteikumu projekts paredz svītrot budžetu ieņēmumu klasifikācijas kodu 5.2.5.5. „Akcīzes nodokļa atmaksas par degvieleļļu, tās aizstājējproduktiem un komponentiem, kuru kolorimetriskais indekss ir vienāds ar 2,0 vai lielāks vai kinemātiskā viskozitāte 50 °C ir mazāka par 25 mm2/s vai lielāka un kuri tika izmantoti siltuma ražošanai telpu apkurei un karstā ūdens sagatavošanai”, jo minētais kods atbilstoši koda skaidrojumam paredz šajā kodā uzskaitīt veiktās atmaksas saskaņā ar likuma „Par akcīzes nodokli” 18.panta septīto daļu, kas ir svītrota.  5. Noteikumu projekts paredz budžetu ieņēmumu klasifikācijas koda 5.4.4.0. „Elektroenerģijas nodoklis” skaidrojumā tehniski precizēt atsauci uz Elektroenerģijas nodokļa likumu.  6. Budžetu ieņēmumu klasifikācijas koda 8.3.0.0. „Ieņēmumi no dividendēm (ieņēmumi no valsts (pašvaldību) kapitāla izmantošanas)” piemērošanā konstatēts, ka nav skaidrs koda 8.3.0.0. skaidrojums, vai uz šo kodu var attiecināt tikai atbilstoši Ministru kabineta 2009.gada 15.decembra noteikumiem Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” saņemtos ieņēmumus vai arī peļņas daļu par ārvalstīs izvietotā kapitāla izmantošanu un citus maksājumus par kapitāla izmantošanu. Noteikumu projekts paredz precizēt minēto skaidrojumu.  7. Budžetu ieņēmumu klasifikācijā šobrīd nav atrunāts, kā pie procentu ieņēmumiem par ieguldījumiem parāda vērtspapīros tiek uzskaitīti parāda vērtspapīru iegādes brīdī samaksātie uzkrātie procenti, kurus vērtspapīru pārdošanas vai dzēšanas brīdī atjauno. Noteikumu projekts paredz noteikt, ka budžetu ieņēmumu klasifikācijas kodā 8.6.3.0. Valsts kase valsts budžeta izpildē attiecina parāda vērtspapīru iegādes brīdī samaksātos uzkrātos procentus, kurus vērtspapīru pārdošanas vai dzēšanas brīdī saņem kā procentu ieņēmumus.  8. Budžetu ieņēmumu klasifikācijā šobrīd nav noteikts atsevišķs klasifikācijas kods, kas piemērojams procentu ieņēmumiem par atlikto maksājumu kā to paredz Publiskas personas mantas atsavināšanas likuma 36.panta trešā daļa, 44.1.pants. Noteikumu projekts paredz ieviest jaunu budžeta klasifikācijas kodu 8.6.4.0. „Procentu ieņēmumi par atlikto maksājumu no vēl nesamaksātās pirkuma maksas daļas”.  9. Šobrīd budžetu ieņēmumu klasifikācijā paredzēts kods 8.7.2.0. „Ieņēmumu zaudējumi no atvasināto finanšu instrumentu rezultāta” ieņēmumu zaudējumu no atvasināto finanšu instrumentu rezultāta uzrādīšanai pie budžeta izpildes, tačuValsts kases valsts budžeta finanšu uzskaites nodrošināšanai zaudējumus, kas rodas no neto maksājumiem starp divām procentu likmju mijmaiņas darījumā iesaistītajām pusēm, kā arī maksājumu plūsmu neto vērtībā, kas rodas no bruto maksājumiem starp divām valūtas un procentu likmju mijmaiņas darījumā iesaistītajām pusēm budžetā plāno un uzskaita izdevumu klasifikācijas kodos 4130 „Procentu maksājumi ārvalstu un starptautiskajām finanšu institūcijām no atvasināto finanšu instrumentu rezultāta” un 4230 „Procentu maksājumi iekšzemes kredītiestādēm no atvasināto finanšu instrumentu rezultāta”. Noteikumu projekts paredz svītrot minēto budžetu ieņēmumu klasifikācijas kodu 8.7.2.0., kā arī līdz ar to nav nepieciešamības pēc atsevišķa viena apakškoda 8.7.1.0., kas arī tiek svītrots.  10. Noteikumu projekts paredz precizēt budžetu ieņēmumu klasifikācijas kodu 8.9.1.0. „Ieņēmumi no saistību dzēšanas”, lai koda skaidrojums būtu atbilstošs Ministru kabineta noteikumu Nr.1486 "Kārtība, kādā budžeta iestādes kārto grāmatvedības uzskaiti" konta 8530 "Ieņēmumi no saistību dzēšanas" skaidrojumam.  11. Nepieciešams precizēt budžetu ieņēmumu klasifikācijas kodos 9.1.2.1., 9.1.2.2., 9.1.7.4., 9.1.7.5. un 9.1.7.6. ietverto atsauci uz normatīvajiem aktiem par valsts nodevu par notariālo darbību izpildi un īpašuma tiesību un ķīlas tiesību nostiprināšanu zemesgrāmatā, jo Ministru kabineta 2001.gada 23.janvāra noteikumi nr.28 „Noteikumi par valsts nodevu par notariālo darbību izpildi un īpašuma tiesību un ķīlas tiesību nostiprināšanu zemesgrāmatā” ir zaudējuši spēku un tā vietā ir divi atsevišķi Ministru kabineta noteikumi: Ministru kabineta 2009.gada 22.septembra noteikumi nr.1069 „Noteikumi par valsts nodevu par notariālo darbību izpildi” un Ministru kabineta 2009.gada 27.oktobra noteikumi nr.1250 „Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā”.  12. Saeimā pieņemts Kredītinformācijas biroju likums ("Latvijas Vēstnesis", 2014, Nr.199), kurā paredzēta jaunas nodevas ieviešana, kā arī tiek virzīti grozījumi normatīvajos aktos, lai Maksātnespējas administrācijai nodotu kompetenci administratīvo sodu piemērošanai maksātnespējas jomā. Par jaunās valsts nodevas iekasēšanu un administratīvā soda piemērošanu atbildīga būs Tieslietu ministrija. Saskaņā ar Kredītinformācijas biroju likumā paredzēto, Datu valsts inspekcija veiks uzraudzību par kredītinformācijas biroju veikto personas datu apstrādes atbilstību Fizisko personu datu aizsardzības likumam un Kredītinformācijas biroju likumam. Atbilstoši noteikumu projekts paredz:  -  valsts nodevu par licences izsniegšanu kredītinformācijas biroja darbībai un ikgadējo nodevu par kredītinformācijas biroja darbības uzraudzību iekļaut budžetu ieņēmumu klasifikācijas kodā 9.1.3.6. „Nodeva par personas datu apstrādes sistēmas reģistrēšanu vai Fizisko personu datu aizsardzības likumā noteikto reģistrējamo izmaiņu izdarīšanu”, attiecīgi budžetu ieņēmumu klasifikācijas koda 9.1.3.6. nosaukumam sākumā pievienojot vārdus „Kredītinformācijas biroja nodeva un” un precizējot koda aprakstu.  13. Likuma Par izložu un azartspēļu nodevu un nodokli 15.pants, kas noteica, ka valsts nodevas apmēru par azartspēļu automāta un iekārtas marķējuma zīmes izsniegšanu nosaka Ministru kabinets, ir zaudējis spēku ar 2011.gada 1.jūniju. Līdz ar to noteikumu projekts paredz svītrot budžetu ieņēmumu klasifikācijas kodu 9.1.3.7. „Nodeva par azartspēļu iekārtu marķēšanu”.  14. Ministru kabineta 2007.gada 11.decembra noteikumi nr.844 „Noteikumi par valsts nodevu par informācijas saņemšanu no Iedzīvotāju reģistra” paredz, ka valsts nodevu ieskaita valsts pamatbudžetā, ja informāciju sniedz Pilsonības un migrācijas lietu pārvalde vai Latvijas Republikas diplomātiskā un konsulārā pārstāvniecība ārvalstīs; savukārt valsts nodevu ieskaita pašvaldības budžetā, ja informāciju sniedz pašvaldība vai tās izveidota iestāde. Līdzīgi Ministru kabineta 2009.gada 30. jūnija noteikumi nr.720 „Noteikumi par valsts nodevas apmēru, samaksas kārtību un atvieglojumiem par ziņu par deklarēto dzīvesvietu reģistrāciju” paredz, ka deklarējot dzīvesvietu pašvaldībā, valsts nodevu iemaksā attiecīgās pašvaldības budžetā. Līdz ar to tiek precizēts kodu 9.1.8.3. un 9.1.8.6. skaidrojums, nosakot, ka minētās nodevas iemaksas tiek veiktas gan valsts, gan pašvaldības budžetā.  15. Saeimā 2014.gada 5.jūnijā ir pieņemti Grozījumi likumā “Par nodokļiem un nodevām” (stājās spēkā 2014.gada 3.jūlijā), kas paredz gan esošo valsts nodevu nosaukumu precizēšanu, gan jaunu valsts nodevu ieviešanu, tajā skaitā, pārveidojot maksas pakalpojumus par valsts nodevu objektiem. Sakarā ar to nepieciešams veikt šādus grozījumus budžetu ieņēmumu klasifikācijā:  - precizēt koda 9.1.9.8. un 9.2.2.0. nosaukumu un skaidrojumu;  - papildināt ar kodu 9.2.9.5. „Valsts nodeva par pārrobežu skaidras naudas pārvadājumu atļaujas, tās dublikāta un atkārtotas atļaujas izsniegšanu”;  - papildināt ar kodu 9.3.9.3. „Valsts nodeva par Ieroču un speciālo līdzekļu aprites likumā paredzētā kontrolšāviena ar vītņstobra šaujamieroci izdarīšanu”.”.  16. Šobrīd atsevišķu budžeta ieņēmumu klasifikācijas nenodokļu ieņēmumu grupas kodu (9.1.9.9., 9.2.1.9., 9.2.9.0., 9.3.9.0.,) skaidrojumos ir paredzēts, ka pamatojoties uz ministrijas iesniegumu, pēc saskaņošanas ar Valsts ieņēmumu dienestu Valsts kasē minētajiem kodiem var tikt atvērti vairāki atsevišķi valsts budžeta ieņēmumu konti. Nepieciešams veikt tehnisku precizējumu vārdu “iesniegumi” aizstājot ar vārdu “pieteikumi” atbilstoši Ministru kabineta 2012.gada 5.jūnija noteikumiem Nr.387 „Kārtība, kādā Valsts kase nodrošina maksājumu pakalpojumu sniegšanu”.  17. Noteikumu projekts paredz svītrot budžeta ieņēmumu klasifikācijas kodus 9.3.6.0., 9.3.6.1., 9.3.6.2., 9.3.6.3., 9.3.6.4., 9.3.6.5., kas bija paredzēti cukura ražošanas nodevas ieņēmumu uzskaitei un tie ir zaudējuši savu aktualitāti.  18. Ministru kabineta 2013. gada 24. septembra noteikumu Nr. 906 „Noteikumi par civilstāvokļa aktu reģistrācijas valsts nodevu” 3. punkts noteic valsts nodevas likmes par laulības reģistrāciju, civilstāvokļa akta reģistra ieraksta aktualizēšanu vai atjaunošanu un atkārtotas civilstāvokļa aktu reģistrācijas apliecības izsniegšanu. Noteikumu projekts paredz precizēt budžeta ieņēmumu klasifikācijas kodu 9.4.5.0. atbilstoši iepriekš minēto noteikumu punktam.  19. Administratīvā procesa likums paredz piespiedu naudas apmērus, kurus var piemērot iestāde pret administratīvā akta adresātu par pienākuma – izpildīt noteiktu darbību vai atturēties no noteiktas darbības, neveikšanu. Pēc būtības piespiedu nauda ir finansiāla rakstura sods. Noteikumu projekts paredz precizēt, ka piespiedu naudas ieņēmumi arī uzskaitāmi piemērojot budžetu ieņēmumu klasifikācijas kodu 10.1.0.0. „Naudas sodi”.  20. Turpmāk papildus būs nepieciešama arī informācija par ieņēmumiem no naudas sodiem par pārkāpumiem ceļu satiksmē, kas fiksēti ar Ceļu satiksmes drošības direkcijas fotoradariem un tāpēc nepieciešams nodrošināt iespēju atvērt atsevišķu valsts budžeta ieņēmumu kontu. Noteikumu projekts paredz precizēt koda 10.1.5.2. skaidrojumu, norādot, ka atsevišķa budžeta ieņēmumu konta atvēršanas pamatojums var būt ne tikai pakalpojuma līgums ar komersantu, bet arī valsts pārvaldes uzdevums, kas deleģēts ar tiesību aktu, lai varētu atvērt atsevišķu kontu naudas sodu uzskaitei par pārkāpumiem ceļu satiksmē, kas fiksēti ar Ceļu satiksmes drošības direkcijas fotoradariem.  21. Noteikumu projekts paredz svītrot budžetu ieņēmumu klasifikācijas kodu 10.5.2.0. „Naudas sodi par SAPARD projektu valsts budžeta līdzfinansējuma neattaisnotajiem izdevumiem”, jo šāda SAPARD programma vairs netiek īstenota un līdz ar to naudas sodi nav aktuāli.  22. Noteikumu projekts paredz precizēt budžetu ieņēmumu klasifikācijas koda 12.1.0.0. „Ieņēmumi no valstij piekritīgās mantas realizācijas” skaidrojumu, lai būtu nepārprotami skaidrs, ka šī koda izpratnē ar terminu manta tiek saprasti arī finanšu līdzekļi, kas tai skaitā ietver arī skaidro naudu.  23. Noteikumu projekts paredz papildināt budžeta ieņēmumu klasifikāciju ar kodu 12.1.6.0., 12.1.6.1., 12.1.6.2. un 12.1.6.9., lai nodrošinātu atsevišķu ieņēmumu uzskaiti, kas iemaksāti valsts budžetā *saskaņā ar tiesu nolēmumiem no noziedzīgi iegūto līdzekļu (finanšu līdzekļu un citas mantas) realizācijas, tai skaitā Kriminālprocesa likuma 358. panta ceturtajā daļā minētos finanšu līdzekļus, vai citu līdzekļu realizācijas noziedzīgi iegūto līdzekļu vērtībā; kā arī ieņēmumus no papildsoda – mantas konfiskācija – realizācijas*. Nepieciešamība pēc šiem grozījumiem ir radusies atbilstoši Finanšu sektora attīstības padomes 20.02.2014.sēdē apstiprinātajam Finanšu sektora attīstības padomes darba plānam, kur IV sadaļas 9.punktā tika dots uzdevums Finanšu ministrijai izvērtēt iespējas noziedzīgi iegūtu līdzekļu un mantas apzināšanai un precizēt to ieņēmumu uzskaites klasifikāciju, sadarbībā ar Tieslietu ministriju un Noziedzīgi iegūto līdzekļu legalizācijas novēršanas dienestu (turpmāk – Kontroles dienests). Sākotnējos priekšlikumus grozījumiem ir ierosinājis Kontroles dienests, kas ir atbildīgā institūcija par noziedzīgi iegūtu līdzekļu legalizācijas un terorisma finansēšanas risku novērtēšanu un statistiskās uzskaites sistēmas uzturēšanu un attīstīšanu (MK 16.09.2014. prot.nr.49., 64.§.), tai skaitā nodrošinot nepieciešamo informāciju atbilstoši Eiropas Padomes Komisijas par noziedzīgi iegūtu līdzekļu legalizācijas un terorisma finansēšanas apkarošanu (Moneyval) prasībām. Ņemot vērā to, ka valsts budžeta ieņēmumu kontos ieskaitītie līdzekļi ir noslēdzošais posms rīcībai ar noziedzīgi iegūtajiem līdzekļiem un mantu, tad ieviestie klasifikācijas kodi nodrošinās salīdzinošās kopsavilkuma informācijas iegūšanu par valsts budžetā ieskaitītajiem ieņēmumiem no noziedzīgi iegūto līdzekļu un mantas realizācijas.  24. Noteikumu projekts paredz precizēt budžetu ieņēmumu klasifikācijas kodu 12.1.9.0. „Ieņēmumi no valstij piekritīgās mantas realizācijas pēc citu valsts institūciju pieņemtā lēmuma”, papildinot to ar koda skaidrojumu, lai precīzāk noteiktu, kādos gadījumos tas var tikt piemērots.  25. Meža likuma 8.panta otrā daļa paredz, ka vietējā pašvaldība savos saistošajos noteikumos par koku ciršanu ārpus meža pilsētas un ciema teritorijā nosaka zaudējumu atlīdzību par dabas daudzveidības samazināšanu, kā arī šo zaudējumu aprēķināšanas un atlīdzināšanas kārtību. Zaudējumu atlīdzību ieskaita vietējās pašvaldības budžetā. Budžetu ieņēmumu klasifikācijā nav noteikts piemērojamais klasifikācijas kods šāda veida ieņēmumiem. Noteikumu projekts paredz atbilstoši precizēt budžetu ieņēmumu klasifikācijas koda 12.2.6.0. „Ieņēmumi no zaudējumu atlīdzības par meža resursiem nodarītiem kaitējumiem” skaidrojumu.  26. Noteikumu projekts paredz precizēt budžetu ieņēmumu klasifikācijas koda 12.2.8.0. „Ieņēmumi no zaudējumu atlīdzības par videi nodarītajiem zaudējumiem” skaidrojumu, lai tas atbilstu spēkā esošo normatīvo aktu nosaukumiem.  27. Noteikumu projekts paredz tehniski precizēt koda 12.3.4.0. skaidrojuma aprakstu, tai skaitā nodrošinot tā atbilstību Ministru kabineta 2010.gada 28.decembra noteikumu Nr.1220 “Asignējumu piešķiršanas un izpildes kārtība” 43.punktam.  Līdzīgi šādi veida ieņēmumi (budžeta iestādēm atmaksātiem debitoru parādi var būt pašvaldībām), piemēram, pašvaldības iestāde 2013.gadā apdrošinātājiem samaksāja apdrošināšanas prēmiju par darbinieku, kurš pēc tam tika izslēgts no apdrošināmo personu saraksta. Tā rezultātā apdrošinātājs 2014.gadā (iepriekšējais budžeta gads beidzies) iestādei atgrieza atpakaļ apdrošināšanas prēmijas summu par šo darbinieku.  28.  Noteikumu projekts paredz tehniski precizēt budžetu ieņēmumu klasifikācijas koda 12.3.7.0. „Ieņēmumi no Civilās aviācijas administrācijas” nosaukumu, aizstājot vārdu „administrācijas” ar vārdu „aģentūras”.  29. Noteikumu projekts paredz svītrot budžeta ieņēmumu klasifikācijas kodu 12.3.8.0. „Ieņēmumi no maksājumiem par liekajiem krājumiem saistībā ar Latvijas pievienošanos Eiropas Savienībai”, jo minētais kods ir zaudējis savu aktualitāti.  30. Atbilstoši budžetu ieņēmumu klasifikācijas kodam 12.3.9.5. „Līgumsodi un procentu maksājumi par saistību neizpildi” šajā kodā uzskaita līgumsodus un procentu maksājumus par saistību neizpildi. Konstatēts, ka pastāv neskaidrība par normatīvajos aktos noteikto ieņēmumu no garantijas izmaksām par saistību neizpildi uzskaiti. Piemēram, Ministru kabineta 19.10.2011. noteikumu Nr.817 „Noteikumi par darbības programmas "Uzņēmējdarbība un inovācijas" papildinājuma 2.1.2.4.aktivitātes "Augstas pievienotās vērtības investīcijas" projektu iesniegumu atlases otro un turpmākajām kārtām”. Noteikumu projekts paredz precizēt, ka kodā 12.3.9.5. uzskaita arī garantijas izmaksas par saistību neizpildi.  31. Lai nodrošinātu statistikas datu kvalitāti atbilstoši EKS 2010 prasībām, pēc Centrālās Statistikas pārvaldes norādījumiem nepieciešams paredzēt atsevišķu budžetu ieņēmumu klasifikācijas kodu ieņēmumiem no militāro ieroču sistēmu pārdošanas. Noteikumu projekts paredz budžetu ieņēmumu klasifikācijas kodu 13.0.0.0. grupā izveidot jaunu apakškodu 13.6.0.0. „Ieņēmumi no militāro ieroču sistēmu pārdošanas”.  32. Lai uzlabotu budžetu ieņēmumu klasifikācijas lietotāju izpratni par transfertu kodu piemērošanu, noteikumu projekts paredz precizēt transfertu kodu (17.0.0.0. „No valsts budžeta daļēji finansēto atvasināto publisko personu un budžeta nefinansēto iestāžu transferti”; 18.0.0.0. „Valsts budžeta transferti” un „19.0.0.0. Pašvaldību budžetu transferti”) skaidrojumus.  33. Konstatēts, ka pastāv gadījumi, kad tiek pārskaitīti līdzekļi no vienas iestādes ziedojumu un dāvinājumu budžeta uz citas iestādes ziedojumu un dāvinājumu budžetu un ir neskaidrības par piemērojamo budžetu ieņēmumu klasifikācijas kodu. Noteikumu projekts atbilstoši paredz precizēt budžetu ieņēmumu klasifikācijas koda 18.5.3.0. „Saņemtie transferti viena speciālā budžeta veida ietvaros” skaidrojumu.  34. Noteikumu projekts paredz svītrot budžetu ieņēmumu klasifikācijā kodus 20.1.0.0., 20.1.1.0., 20.1.2.0., 20.1.3.0., 20.1.3.1., 20.1.3.2., 20.1.4.0., 20.2.0.0., 20.2.1.0., 20.2.2.0., 20.2.3.0., 20.2.4.0., jo minētajos kodos uzskaitīja iemaksas valsts budžetā no Eiropas Savienības pirms pievienošanās finanšu palīdzības (20.1.0.0.) un Eiropas Savienības pārejas perioda finanšu palīdzības (20.2.0.0.) un līdz ar to minētie kodi ir zaudējuši aktualitāti.  35. Noteikumu projekts paredz svītrot budžetu ieņēmumu klasifikācijas kodus 20.3.4.0. „Ieņēmumi no Zivsaimniecības vadības finansēšanas instrumenta” un 20.5.1.0. „Ieņēmumi no Eiropas lauksaimniecības virzības un garantiju fonda garantiju daļas”, jo tie ir uz Eiropas Savienības 2004.-2006.gada finanšu plānošanas periodu attiecināmie ieņēmumi, kas sākot ar 2014.gadu vairs nebūs aktuāli.  36. Noteikumu projekts paredz precizēt budžetu ieņēmumu klasifikācijas 20.5.0.0. „Ieņēmumi no Eiropas Savienības Kopējās lauksaimniecības un zivsaimniecības politikas īstenošanas instrumentiem” kodu grupu, nosakot piemērojamos kodus attiecībā uz jauno 2014.-2020.gada plānošanas periodu Eiropas Lauksaimniecības fonds lauku attīstībai un Eiropas Jūrlietu un zivsaimniecības fonda ieņēmumu uzskaitei.  37. Eiropas Savienības fondu 2014.–2020.gada plānošanas periodā tiek ieviests jauns fonds - Eiropas Atbalsta fonds vistrūcīgākajām personām. Noteikumu projekts paredz atbilstoši budžetu ieņēmumu klasifikāciju papildināt ar jaunu kodu 20.6.7.0.  38. Noteikumu projekts paredz noteikt piemērojamo klasifikācijas kodu 20.6.2.0. “Ieņēmumi no Eiropas savienības iniciatīvām” Jauniešu nodarbinātības iniciatīvas finansējumam, ņemot vērā, ka Eiropas Savienības fondu 2014.-2020.gada plānošanas periodā tiks īstenoti pasākumi no šāda Latvijai jauna finansējuma avota.  39. Eiropas Savienības politikas instruments Eiropas transporta, telekomunikāciju un enerģijas infrastruktūras tīklu projektu un pasākumu īstenošanai nākošajā plānošanas periodā tiks aizstāts ar Eiropas infrastruktūras savienošanas instrumentu. Noteikumu projekts paredz atbilstoši precizēt budžetu ieņēmumu klasifikācijas koda 21.1.9.1. skaidrojumu. Tāpat minētais koda skaidrojums tiek papildināts ar šādiem jauniem Eiropas Savienības politiku instrumentiem: Eiropas Savienības programmas izglītības, apmācības, jaunatnes un sporta jomā „Erasmus+”, Eiropas Savienības pētniecības un inovācijas atbalsta programmas, tai skaitā „Apvārsnis 2020”, tehnoloģiju ierosmes, tai skaitā ECSEL (Electronic Components and Systems for European), IMI 2 (Innovative Medicines Initiative 2), Clean Sky 2, HFC 2 (Hydrogen Fuel Cells 2).  40. Nepieciešams pārskatīt budžetu ieņēmumu klasifikācijā kodu nosaukumus un (vai) skaidrojumus, izņemot transfertu kodus, kuros lietoti termini „budžets (-i)”, „valsts budžets”, „pašvaldību budžets” un kuros to lietošana nav obligāta, lai minētie kodi būtu attiecināmi uz dažādiem budžetu veidiem, kam tie būtu piemērojami. Likums par budžetu un finanšu vadību 3.panta 1.daļa nosaka, kas ir valsts budžets, pašvaldību budžets, no valsts budžeta daļēji finansētu atvasinātu publisko personu budžets un budžeta nefinansēto iestāžu budžets. Noteikumu projekts atbilstoši paredz precizēt budžetu ieņēmumu klasifikācijas kodus 21.0.0.0., 21.1.0.0., 21.3.0.0., 21.3.1.0., 21.3.2.0., 21.3.9.0., 21.3.9.7., 21.4.0.0. un 21.4.9.9.  41. Noteikumu projekts paredz papildināt klasifikāciju ar jaunu budžetu ieņēmumu klasifikācijas kodu 21.1.9.4. „Ieņēmumi no vadošā partnera partneru grupas īstenotajiem Eiropas Savienības politiku instrumentu projektiem” (4.2. apakšgrupa – ārvalstu finanšu palīdzība iestādes ieņēmumos), vienlaikus svītrojot identisku budžetu ieņēmumu klasifikācijas kodu 21.4.2.2. (3.0.grupa - maksas pakalpojumi un citi pašu ieņēmumi). Minētās izmaiņas nepieciešamas, jo šie ieņēmumi pēc būtības atbilst ārvalstu finanšu palīdzības ieņēmumiem.  42. Valsts ieņēmumu dienestam vairs nav savstarpējās finansiālās saistības ar komersantiem par stingrās uzskaites preču pavadzīmju realizāciju, savukārt budžetu ieņēmumu klasifikācijā ir ietverts kods 21.3.7.2. „Ieņēmumi no preču pavadzīmju realizācijas”. Noteikumu projekts paredz svītrot kodu 21.3.7.2.  43. Noteikumu projekts paredz precizēt budžeta ieņēmumu klasifikācijas koda 21.3.8.9. “Pārējie ieņēmumi par nomu un īri” skaidrojumu, lai nodrošinātu precīzāku šo kodu pielietošanu.  44. Noteikumu projekts paredz precizēt budžeta ieņēmumu klasifikācijas koda 21.3.9.6. „Ieņēmumi par zinātnes projektu īstenošanu”, precizējot koda skaidrojumu, ka minētajā kodā ietver tai skaitā līgumpētījumus un pētniecības pakalpojumus, kas ir zinātnisko pētījumu/projektu veids. Līdz ar to būs viennozīmīgi skaidri noteikti minētajā kodā uzskaitāmo ieņēmumu veidi.  45. Sākot ar 2013.gada 1.janvāri Maksātnespējas administrācija ir pārveidota par tiešās pārvaldes iestādi un zaudējusi valsts aģentūras statusu. Noteikumu projekts paredz budžeta ieņēmumu klasifikācijas kodu 21.4.2.4. „Valsts aģentūras „Maksātnespējas administrācija" ieņēmumos ieskaitāmā daļa no uzņēmējdarbības riska valsts nodevas” nosaukumā un tā aprakstā dzēst vārdus „valsts aģentūra”.  46. Noteikumu projekts paredz precizēt budžeta ieņēmumu klasifikācijas kodu 21.4.9.9. atbilstīgi grozījumiem, kas tiek veikti budžetu ieņēmumu klasifikācijas kodā 12.3.9.5. |
| 3. | Projekta izstrādē iesaistītās institūcijas | Visas ministrijas un citas centrālās valsts iestādes |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts un pašvaldību budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav. |

*Anotācijas II - VI sadaļa – projekts šīs jomas neskar.*

Finanšu ministrs A.Vilks

21.10.2014. 11:17

3053

R.Čablis

67095498, raivis.cablis@fm.gov.lv;